《素翁宿我山堂晨起奉呈二首 其一》
明代·邵宝

堂成忽枉司空驾，坐倚斜阳对海天。近处自便泉与石，静中真爱日如年。

多情欲下南归榻，有梦还随北去船。迤逦到京春已暮，薰风歌里和虞弦。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。